PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2009/ZK/3/1/069	Bratislava, 22. december 2009 
	Protimonopolný úrad Slovenskej republiky, odbor koncentrácií v správnom konaní číslo 0042/OK/2009 začatom dňa 01.12.2009 na základe oznámenia koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľom Anchorage Advisors L.L.C. so sídlom 610 Broadway, Sixth Floor, New York, NY 10012, Spojené štáty americké a podnikateľom Oaktree Capital Management L.P. so sídlom c/o Corporation Service Company, 2711 Centerville Road, Suite 400, Wilmington, New Castle, DE 19808, Spojené štáty americké obidvaja prostredníctvom právneho zastúpenia spoločnosťou Kinstellar, s.r.o. so sídlom Hviezdoslavovo námestie 13, 811 02 Bratislava, vo veci koncentrácie podnikateľov Anchorage Advisors L.L.C. so sídlom 610 Broadway, Sixth Floor, New York, NY 10012, Spojené štáty americké, Oaktree Capital Management L.P. so sídlom c/o Corporation Service Company, 2711 Centerville Road, Suite 400, Wilmington, New Castle, DE 19808, Spojené štáty americké a Bavaria Yachtbau GmbH so sídlom Bavariastrasse 1, D-97232 Giebelstadt, Nemecko

	rozhodol

podľa § 32 ods. 1 písm. b) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že konanie vo veci koncentrácie podľa § 9 ods. 1 písm. b) v spojení § 9 ods. 4 písm. b) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov spočívajúcej v získaní nepriamej spoločnej kontroly podnikateľa Anchorage Advisors L.L.C. so sídlom 610 Broadway, Sixth Floor, New York, NY 10012, Spojené štáty americké a podnikateľa Oaktree Capital Management L.P. so sídlom c/o Corporation Service Company, 2711 Centerville Road, Suite 400, Wilmington, New Castle, DE 19808, Spojené štáty americké nad podnikom podnikateľa Bavaria Yachtbau GmbH so sídlom Bavariastrasse 1, D-97232 Giebelstadt, Nemecko na základe Zmluvy o stanovení podmienok finančnej reštrukturalizácie uzavretej medzi spoločnosťou SKIPPER 3 GMBH, spoločnosťou SKIPPER 4 GMBH, spoločnosťou Bavaria Yachtbaou GMBH a Určitými subjektami dňa 02 10.2009 z a s t a v u j e, pretože účastníci konania vzali svoj návrh na začatie konania späť. 

Odôvodnenie:
	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 01.12.2009 listom zaevidovaným pod číslom 4455/2009 (ďalej len „Oznámenie koncentrácie“) prostredníctvom splnomocneného právneho zastúpenia spoločnosťou Kinstellar, s.r.o. so sídlom Hviezdoslavovo námestie 13, 811 02 Bratislava (ďalej len „právny zástupca“), doručené oznámenie koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“), spočívajúcej v získaní nepriamej spoločnej kontroly podnikateľa Anchorage Advisors L.L.C. so sídlom 610 Broadway, Sixth Floor, New York, NY 10012, Spojené štáty americké (ďalej len „Anchorage“) a podnikateľa Oaktree Capital Management L.P. so sídlom c/o Corporation Service Company, 2711 Centerville Road, Suite 400, Wilmington, New Castle, DE 19808, Spojené štáty americké (ďalej len „Oaktree“) nad podnikom podnikateľa Bavaria Yachtbau GmbH so sídlom Bavariastrasse 1, D-97232 Giebelstadt, Nemecko (ďalej len „Bavaria“) na základe Zmluvy o stanovení podmienok finančnej reštrukturalizácie uzavretej medzi spoločnosťou SKIPPER 3 GMBH, spoločnosťou SKIPPER 4 GMBH, spoločnosťou Bavaria Yachtbaou GMBH a Určitými subjektami dňa 02 10.2009 (ďalej len „Zmluva“).
Na základe vyššie uvedeného sa dňa 01.12.2009 začalo podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní v znení neskorších predpisov (ďalej len „správny poriadok“) správne konanie vedené úradom pod číslom 0042/OK/2009 vo veci oznámenej koncentrácie. O začatí predmetného správneho konania úrad informoval spoločnosť Anchorage a spoločnosť Oaktree, prostredníctvom právneho zástupcu listom č. 4627/PMÚ SR/2009 zo dňa 11.12.2009. 
V súlade s § 25 ods. 3 zákona sú účastníkmi tohto konania spoločnosť Anchorage a spoločnosť Oaktree.
Nakoľko oznámenie koncentrácie neobsahovalo všetky náležitosti podľa § 10 ods. 12 zákona a Vyhlášky Protimonopolného úradu Slovenskej republiky 
č. 204/2009 Z.z., ktorou sa ustanovujú podrobnosti o náležitostiach oznámenia koncentrácie (ďalej len „Vyhláška“). úrad súčasne vyššie uvedeným listom zo dňa 11.12.2009 prostredníctvom právneho zástupcu vyzval oznamovateľa koncentrácie na jeho doplnenie a upozornil ho na znenie § 11 zákona, podľa ktorého lehota na vydanie rozhodnutia začne plynúť odo dňa nasledujúceho po dni úplného oznámenia koncentrácie podľa § 10 ods. 12 zákona v nadväznosti na Vyhlášku. 
Podnikateľ Anchorage a podnikateľ Oaktree listom č. 4563/2009 zo dňa 07.12.2009 doručili úradu ďalšie informácie a podklady ako doplnenie Oznámenia koncentrácie. 
Podnikateľ Anchorage a podnikateľ Oaktree, prostredníctvom právneho zástupcu listom zaevidovaným úradom pod č. 4661/2009 zo dňa 15.12.2009 a listom č. 4777/2009 zo dňa 21.12.2009 vzali svoj návrh na začatie konania späť. 
Súčasťou vyššie uvedených listov, ktorými podnikateľ Anchorage a podnikateľ Oaktree vzal svoj návrh na začatie konania späť, bolo Čestné vyhlásenie podnikateľa Oaktree zo dňa 14.12.2009 (ďalej len „Čestné vyhlásenie“), ktorým vyhlásil, že dňa 07.12.2009 v dôsledku finančnej reštrukturalizácie stratil kontrolu nad spoločnosťou TI Automotive Limited so sídlom  4650 Kingsgate, Oxfort Business Park South, Cascade Way, Oxford, OX4, Veľká Británia, v dôsledku čoho podnikateľ Oaktree nedosahuje zákonom stanovený obrat na území Slovenskej republiky, a teda predmetná koncentrácie nie je koncentráciou podliehajúcou kontrole úradu podľa § 10 ods. 1 písm. b) zákona. 
Predmetnú skutočnosť účastník správneho konania podnikateľ Oaktree preukázal úradu predmetným Čestným vyhlásením ako aj schémou výpočtu obratu podnikateľa Oaktree.

Záver
Podľa § 32 ods. 1 písm. b) zákona úrad  môže konanie rozhodnutím zastaviť, ak účastník konania vzal svoj návrh na začatie konania späť. 
Úrad berúc do úvahy všetky uvedené skutočnosti, vychádzajúc pritom z citovaných ustanovení zákona rozhodol tak, ako je uvedené vo výrokovej časti tohto rozhodnutia.

Poučenie:	
	Podľa ustanovenia § 34 ods. 1 zákona v spojení s § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia.
Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie nie je preskúmateľné súdom. 

                                                                                              Ing. Dušan Valo
                                                                                    riaditeľ odboru koncentrácií

Rozhodnutie sa doručuje:
Kinstellar, s.r.o.
Hviezdoslavovo námestie 13
811 02  Bratislava